Ρικ Στάιν

Ο Κρίστοφερ Ρίτσαρντ "Ρικ" Στάιν, ΔBΑ (γεννηθείς την 4η Ιανουαρίου 1947) είναι ένας διάσημος Άγγλος σεφ, εστιάτορας και τηλεοπτικός παρουσιαστής. Μαζί με την συνέταιρό του, Τζιλ Στάιν, έχουν επιχείρηση ξενοδοχείου και εστιατορίων στο Ηνωμένο Βασίλειο που λειτουργεί για πάνω από σαράντα χρόνια. Μαζί με πολλά φημισμένα εστιατόρια, καταστήματα και ξενοδοχεία στο Πάντστοου Κορνουάλης, και άλλα εστιατόρια στο Μάρλμπορο, το Γουίντσεστερ και το Μπαρνς Λονδίνου. Είναι επίσης επικεφαλής σεφ και συνιδιοκτήτης των εστιατορίων «Ρικ Στάιν στο Μπάνιστερς», στις περιοχές Μόλιμουκ και Πορτ Στίφενς στην Αυστραλία, μαζί με τη δεύτερη σύζυγό του Σάρα. Έχει εκδώσει βιβλία μαγειρικής και έχει παρουσιάσει πολλά τηλεοπτικά προγράμματα.

 Ο Κρίστοφερ Ρίτσαρντ Στάιν είναι Γερμανικής καταγωγής, και γεννήθηκε την 4η Ιανουαρίου 1947 στο Τσέρτσιλ του Όξφορντσάιρ, στο Ηνωμένο Βασίλειο, στην οικογένεια των Έρικ και Ντόροθι Στάιν. Ήταν μαθητής στο Αυλή Γουέλς, ένα προπαρασκευαστικό σχολείο λίγο έξω από το Τιούκσμπερι. Μετά, στην ηλικία των 10-13 ήταν μαθητής στον Οίκο Γουέλς, το μεγαλύτερο αδελφικό σχολείο του προηγούμενου, στην πόλη Μάλβερν Γουέλς. Μετά πήγε στο Γυμνάσιο του Άπινγκχαμ. Εξετάστηκε στα μαθήματα Αγγλικής γλώσσας, Ιστορίας και Γεωγραφίας, αλλά απέτυχε σε όλα. Τότε, παρακολούθησε μαθήματα σε ένα φροντιστήριο στο Μπράιτον, και κατάφερε να περάσει στα αγγλικά και την ιστορία με βασικό βαθμό. Ο Στάιν έκανε πρακτική άσκηση στη διαχείριση ξενοδοχείων, στο πρώην Μέγα Δυτικό Βασιλικό Ξενοδοχείο του Πάντιγκτον (τώρα ονομάζεται Χίλτον Λονδίνου Πάντιγκτον). Εργάστηκε εκεί ως σεφ για έξι μήνες. Συντετριμμένος από την αυτοκτονία του πατέρα του, στην ηλικία των 19 ετών πήγε στην Αυστραλία, όπου εργάστηκε χειρωνακτικά σε ένα σφαγείο και ως υπάλληλος γραφείου σε ένα ναυπηγείο. Περίπου τότε ταξίδεψε στη Νέα Ζηλανδία και στο Μεξικό για να «κάνει ένα διάλειμμα». Μόνος του, διάβασε πολύ, και με διάθεση για περαιτέρω εκπαίδευση εισήχθηκε στο Νέο Κολέγιο του Πανεπιστημίου της Οξφόρδης, από όπου απέκτησε ένα πτυχίο Αγγλικής το 1971. Λίγο αργότερα μετακόμισε στο Πάντστοου της Κορνουάλης. Μετά την αποφοίτησή του, στο Πάντστoου, ο Ρικ μετέτρεψε την κινητή ντίσκο που λειτούργησε όταν ήταν φοιτητής, σε παραθαλάσσιο νυχτερινό κέντρο διασκέδασης. Εκεί προώθησε τα λυοφιλοποιημένα γεύματα με κάρι. Όμως, το νυχτερινό κέντρο έχασε την άδεια λειτουργίας του και η αστυνομία το έκλεισε, κυρίως λόγω των συχνών διαπληκτισμών με τους ψαράδες της αποβάθρας. Σύντομα, μαζί με τον αδελφό του, Τζόνι, ίδρυσαν ένα εστιατόριο στο ίδιο κτίριο, για να γλιτώσουν την πτώχευση. Ο Ρικ Στάιν αξιοποίησε την εμπειρία που είχε αποκτήσει ως μάγειρας, στην κουζίνα. Τελικά, το 1975, το μετέτρεψε σε ένα μικρό μπιστρό παρά το λιμανάκι, με την επωνυμία «Το Εστιατόριο Θαλασσινών», μαζί με τη σύζυγό του Τζιλ. Το 2015, η επιχείρησή του διαχειριζόταν τέσσερα εστιατόρια, ένα μπιστρό, μία καφετέρια, ένα ντελικατέσεν θαλασσινών, ένα ζαχαροπλαστείο, ένα κατάστημα δώρων και μία σχολή μαγειρικής. Το 2007 ο Στάιν δέχτηκε απειλές κατά των επιχειρήσεων του από μία ομάδα εθνικιστών της Κορνουάλης. Ο αντίκτυπός του στην οικονομία του Πάντστοου ήταν τέτοιος, που η πόλη αποκαλέστηκε ως «Πάντσταιν» (υβρίδιο των ονομάτων Πάντστου και Στάιν). Το 2009 ο Στάιν επέκτεινε τις δραστηριότητές του στο κοντινό χωριό Αγ. Μέριν, που βρίσκεται 5,6 χλμ. νότια του Πάντστοου. Ανέλαβε το κτίριο του "Όπλα της Κορνουάλης" στα προάστια του χωριού, με την πρόθεση να λειτουργήσει σε αυτό μία παμπ παραδοσιακού τύπου της Κορνουάλης. Τον Οκτώβριο του 2009, ο Στάιν και η αρραβωνιαστικιά του, η δημοσιογράφος Σάρα Μπερνς, άνοιξαν το "Ρικ Στάιν στο Μπάνιστερς" στο Μόλιμουκ της Αυστραλίας. Στα εγκαίνια, ο Στάιν δήλωσε: «Από ένα αξέχαστο Σαββατοκύριακο του '60, που δοκίμασα στρείδια της Παμπούλας και πλατυκέφαλο στην Μεριμπούλα, είχα την ανάμνηση της καθαρής γαλάζιας θάλασσας και των γλυκών θαλασσινών της Νότιας Ακτής κολλημένη στο κεφάλι μου, οπότε όταν ήρθα στο Μόλιμουκ πριν από έξι χρόνια ήξερα ότι μια μέρα θα ανοίξω ένα εστιατόριο που τιμά τα τοπικά ψάρια και τα οστρακοειδή ενώ διατηρείται αληθινά απλό ». Το 2018 ο Ρικ Στάιν άνοιξε ένα δεύτερο "Ρικ Στάιν στο Μπάνιστερς" στον κόλπο της Σαλαμάνδρας, του Πορτ Στίβενς, μαζί με τη σύζυγό του, Σάρα Στάιν. Εν τω μεταξύ, έγινε δημοφιλής τηλεοπτικός παρουσιαστής σε εκπομπές γαστρονομίας. Το 1985 εμφανίστηκε μία φορά ως καλεσμένος στη σειρά του Κιθ Φλόιντ "Ο Φλόιντ για τα Ψάρια", και το 1986 στη σειρά "Ο Φλόιντ και το Φαγητό". Μετά του πρόσφεραν την ευκαιρία να παρουσιάσει μία δική του σειρά από εκπομπές μαγειρικής σε στυλ "οδοιπορικού", όπως του Φλόιντ, στο κανάλι BBC. Έτσι γυρίστηκαν οι εκπομπές: η Γεύση της Θάλασσας με τον Ρικ Στάιν, Φρούτα της Θάλασσας, Οδύσσεια Θαλασσινών, Φρέσκο Φαγητό, Οδηγός για τους Φίλους των Θαλασσινών, Ήρωες στο Φαγητό, Γαλλική Οδύσσεια, Μεσογειακές Αποδράσεις, Οδύσσεια στην Άπω Ανατολή, η Ισπανία του Ρικ Στάιν και η Ινδία του Ρικ Στάιν. Στις τελευταίες πέντε σειρές, ξεκίνησε μία αναζήτηση για τα καλύτερα φαγητά της περιοχής. Μέχρι το 2007, ο Στάιν συνοδευόταν συχνά από ένα Τζακ Ράσελ Τεριέρ, τον Τσάλκι. Έκαστη σειρά συνοδεύεται από ένα βιβλίο, εκ των οποίων το "Βιβλίο Μαγειρικής για Θαλασσινά στα Αγγλικά" το 1989 κέρδισε το Βραβείο Γκλενφίντιτς Βιβλίου Γαστρονομίας της Χρονιάς. Το 2003 ο Στάιν τιμήθηκε με τον τίτλο ιπποσύνης "Αξιωματικός του τάγματος της BΑ" για τη συνεισφορά του στον τουρισμό της Κορνουάλης, και το 2018 προάχθηκε σε Διοικητή του τάγματος της BΑ για τη συνεισφορά του στην οικονομία. Ο Στάιν γνώρισε την πρώτη συζυγό του, την Τζιλ Νιούστεντ στο Πάντστοου Κορνουάλης. Παντρεύτηκαν το 1975 και ανέπτυξαν την επιχείρησή τους με το εστιατόριο και το ξενοδοχείο. Με την Τζιλ απέκτησε τρεις γιούς, τους Έντουαρντ, Τζακ και Τσαρλς, που ασχολούνται με την οικογενειακή επιχείρηση. Με την νεαρότερη του κατά 20 χρόνια, Σάρα Μπερνς, γνωρίστηκε στην Αυστραλία το 1997, όταν εργαζόταν ως υπεύθυνη δημοσιεύσεων για το περιοδικό Australia Gourmet Traveler (γαστρονομικός οδηγός Αυστραλίας). Με την Σάρα είχαν σχέση για μία πενταετία, μέχρις ότου τους ανακάλυψε η Τζιλ και χώρισε τον Ρικ το 2007. Ο Ρικ και η Τζιλ συμφώνησαν να συνεχίσουν την λειτουργία των επιχειρήσεών τους από κοινού. Ο Ρικ και η Σάρα παντρεύτηκαν την 7η Οκτωβρίου 2011. Ο Ρικ έχει έναν αδελφό, τον Τζόνι, και μια αδελφή, την Ενριέτα. Επίσης έχει έναν ετεροθαλή αδελφό, τον Τζέρεμι, από τον πρώτο γάμο της μητέρας του. Είναι ο θείος του Ντι-τζεi και μουσικού παραγωγού Τζατζ Τζουλς. Ο Στάιν είναι χορηγός των φιλανθρωπικών ιδρυμάτων: Νεολαία του Πάντστοου, Νοτιοδυτική PESCA, Εθνική Αποστολή για τους Αλιείς της Ανοιχτής Θάλασσας, Εθνικό Ίδρυμα Ακτοφυλακής, Ταμείο για την Έρευνα στη Δυσλεξία και Εθνικό Ταμείο για Τοποθεσίες Ιστορικού Ενδιαφέροντος ή Φυσικής Ομορφιάς. English Seafood Cookery, 1988. "Βιβλίο Μαγειρικής Θαλασσινών στα Αγγλικά". Βραβείο Γκλενφίντιτς Γαστρονομικού Βιβλίου της Χρονιάς του 1989. A Beginner's Guide to Seafood, 1992 (Οδηγός μαγειρικής Θαλασσινών για Αρχάριους, Κεφάλαιο 4) Beach to Belly, 1994. "Από την Παραλία στο Στομάχι", ο πρόλογος. Taste of the Sea, 1995. "Η Γεύση της Θάλασσας", Βραβείο Αντρέ ΣΙμόν Γαστρονομικού Βιβλίου της Χρονιάς του 1996 Good Food Award Best Cookery Book, 1995/1996 Βραβείο του καναλιού "Καλό Φαγητό" για το Καλύτερο Βιβλίο Μαγειρικής Rick Stein Fish, 10 Recipes 1996. "Ψάρια, 10 Συνταγές του Ρικ Στάιν" Fruits of the Sea, 1997 ((ISBN 0-563-38457-3)). "Φρούτα της Θάλασσας" Rick Stein's Seafood Odyssey, 1999 ((ISBN 978-0-563-38440-3)) "Η Οδύσσεια Θαλασσινών του ΡΙκ Στάιν" Rick Stein's Seafood Lovers’ Guide, 2000 ((ISBN 0-563-48871-9)) "Οδηγός για τους Φίλους των Θαλασσινών του Ρικ Στάιν" Rick Stein's Seafood, 2001. "Θαλασσινά του Ρικ Στάιν" Gourmand World Cookbook Awards, 2001. "Παγκόσμια Βραβεία Βιβλίων Μαγειρικής για Καλοφαγάδες". – νικητής στην κατηγορία: Καλύτερα Θαλασσινά και Ψάρια στα Αγγλικά, Καλύτερα Παγκόσμια Ψάρια και Θαλασσινά (Γερμανική μετάφραση – Χρυσό μετάλλιο – Gastronomische Akademie Deutschland 2003) My Favourite Seafood Recipes, 2002. "Οι Αγαπημένες Μου Συνταγές Θαλασσινών". Βιβλίο μαγειρικής των Μαρκς και Σπένσερ. Rick Stein's Food Heroes, 2002. "Ήρωες στο Φαγητό του Ρικ Στάιν". Βραβεία του 2002 στα Παγκόσμια Βιβλία Μαγειρικής για Καλοφαγάδες – νικητής στην κατηγορία: Καλύτερο Τοπικό Βιβλίο Μαγειρικής – νικητής στην κατηγορία: Καλύτερο Βιβλίο Μαγειρικής της Χρονιάς στη Μεγάλη Βρετανία. Βραβεία Τζέικομπς Κρικ του 2003 – Αργυρό μετάλλιο καλύτερου βιβλίου μαγειρικής με σκληρό εξώφυλλο Rick Stein's Guide to the Food Heroes of Britain, ((ISBN 0-563-52175-9)) 2003. "Οδηγός του Ρικ Στάιν για τους Ήρωες στο Φαγητό της Βρετανίας". Βραβείο του 2003 στα Παγκόσμια Βιβλία Μαγειρικής για Καλοφαγάδες – νικητής στην κατηγορία: Καλύτερος Οδηγός Rick Stein's Food Heroes, Another Helping ((ISBN 0-56348-752-6)), 2004. "Ήρωες στο Φαγητό, Άλλη μία Μερίδα του Ρικ Στάιν" Rick Stein's Complete Seafood ((ISBN 1-58008-568-7)). "Ολοκληρωμένος οδηγός Θαλασσινών του Ρικ Στάιν". Κέρδισε το Βραβείο του Ιδρύματος Τζέιμς Μπιρντ Καλύτερου Βιβλίου Μαγειρικής της Χρονιάς. Rick Stein's French Odyssey ((ISBN 0-56352-213-5)), 2005. "Γαλλική Οδύσσεια του Ρικ Στάιν". Rick Stein's Mediterranean Escapes ((ISBN 0-563-49366-6)), 2007. "Μεσογειακές Αποδράσεις του Ρικ Στάιν" Rick Stein Coast to Coast ((ISBN 9781846076145)), 2008. "Από Ακτή σε Ακτή του Ρικ Στάιν". Rick Stein's Far Eastern Odyssey, ((ISBN 1-84607-716-8)), 2009. "Οδύσσεια στην Άπω Ανατολή του Ρικ Στάιν. My Kitchen Table: Rick Stein's 100 Fish and Seafood Recipes ((ISBN 9781849901581)), 2011. "Το Τραπέζι της Κουζίνας μου: 100 Συνταγές για Ψάρια και Θαλασσινά του Ρικ Στάιν." Rick Stein's Spain ((ISBN 9781849901352)), 2011. "Η Ισπανία του Ρικ Στάιν". Rick Stein's India ((ISBN 978-1849905787)), 2013. "Η Ινδία του Ρικ Στάιν". Under a Mackerel Sky: A Memoir ((ISBN 0-09194-991-2)), 2013. "Κάτω από έναν Ουρανό Σκουμπρί: Απομνημονεύματα" Rick Stein's Long Weekends ((ISBN 978-1785940927)), 2016. "Μεγάλα Σαββατοκύριακα του Ρικ Στάιν". The road to Mexico ((ISBN 978-1785942006)), 2017. "Ο δρόμος για το Μεξικό". Floyd on Fish, BBC TV, 1985. "Ο Φλόιντ για τα Ψάρια". Η πρώτη τηλεοπτική εμφάνιση του Στάιν - ο Φλόιντ εσφαλμένα τον αποκάλεσε Νικ πολλές φορές. Floyd on Food, BBC TV, 1986. "Ο Φλόιντ και το Φαγητό". Taste of the Sea, BBC TV, 1995. "Γεύση της Θάλασσας", 6 επεισόδια.. Βραβείο Γκλενφίντιτς Τηλεοπτικού Προγράμματος της Χρονιάς, Βραβείο του καναλιού "Καλό Φαγητό" για το Καλύτερο Τηλεοπτικό Πρόγραμμα Μαγειρικής της Χρονιάς. Fruits of the Sea, BBC TV, 1997. "Φρούτα της Θάλασσας", 8 επεισόδια. Αργυρό Μετάλλιο στα World Food Media Awards Αδελαΐδας 1997. Great Railway Journeys, BBC TV 1999. "Μεγάλα Σιδηροδρομικά Ταξίδια". Από το Λος Μότσις στη Βερακρούζ Rick Stein's Seafood Odyssey, BBC TV, 1999. "Οδύσσεια Θαλασσινών του Ρικ Στάιν", 8 επεισόδια. Χάλκινο Μετάλλιο στα World Food Media Awards Αδελαΐδας 1999. Fresh Food, BBC TV, 1999. "Φρέσκο Φαγητό", 6 επεισόδια. Personal Passions, BBC TV 1999. "Προσωπικά Πάθη". Food &amp; Drink', BBC TV, 1999. "Φαγητό και Ποτό". Χρυσό Βραβείο Καλύτερου Μέρους Τηλεοπτικής Εκπομπής για το Φαγητό - World Food Media Awards Αδελαΐδας 1999 Rick Stein's Seafood Lover's Guide, BBC TV, 2000. "Οδηγός για τους Φίλους των Θαλασσινών του Ρικ Στάιν", 8 επεισόδια. Βραβείο Γκλενφίντιτς Καλύτερου Τηλεοπτικού Προγράμματος της Χρονιάς του 2001. Jacob's Creek World Food Media Awards – Αργυρό Βραβείο για το Καλύτερο Τηλεοπτικό Πρόγραμμα Φαγητού. Friends for Dinner, BBC TV, 2000. "Φίλοι για Δείπνο". Rick Stein on Fishing, ITV, 2001 "Ο Ρικ Στάιν για το Ψάρεμα". Rick Stein's Food Heroes, BBC TV, 2002. "Ήρωες στο Φαγητό του Ρικ Στάιν", 10 επεισόδια. Βραβείο World Food Media Awards του Τζέικομπ Κρικ: Χρυσό για το Καλύτερο Τηλεοπτικό Πρόγραμμα Φαγητού. Rick Stein's Food Heroes, Another Helping, BBC TV Οκτώβριος 2003. "¨Ηρωες στο Φαγητό του Ρικ Στάιν, Άλλη μία Μερίδα". Σειρά 1, 6 επεισόδια. Rick Stein's Food Heroes, Another Helping, Σιερά 2, BBC TV Φεβρουάριος 2004. "Ήρωες στο Φαγητό του Ρικ Στάιν, Άλλη μία Μερίδα", 8 επεισόδια. Rick Stein's Fish Love, UKTV Fish Αύγουστος 2004. "Όρεξη για Ψάρι του Ρικ Στάιν". Rick Stein's French Odyssey, Μάιος 2005. "Γαλλική Οδύσσεια του Ρικ Στάιν", 10 επεισόδια Rick Stein's Food Heroes Christmas Special, BBC TV Δεκέμβριος 2005. "Ήρωες στο Φαγητό του Ρικ Στάιν, Χριστουγεννιάτικο". 2 μισάωρα επεισόδια, που μπορούν να προβληθούν ως πρόγραμμα 1 ώρας. Betjeman and Me: Rick Stein's Story, Αύγουστος 2006. "Ο Μπέτζεμαν και Εγώ: Ιστορία του Ρικ Στάιν". Rick Stein and the Japanese Ambassador, BBC Two, 2006. "Ο Ρικ Στάιν και ο Ιαπωνέζος Πρέσβης". Rick Stein in Du Maurier Country, BBC Two, Μάιος 2007. "Ο Ρικ Στάιν στη Χώρα της Ντι Μωριέ". Fishy Treats and Simple Eats, Japanese Food Network, Φθινόπωρο 2007. "Λιχουδιές από Ψάρι και Απλά Σνακ" στο Ιαπωνικό Δίκτυο Φαγητού. Rick Stein's Mediterranean Escape, BBC Two, 8 Αυγούστου 2007. "Μεσογειακές αποδράσεις του Ρικ Στάιν", 8 επεισόδια. Rick Stein's Memoirs of a Seafood Chef, BBC Two, 7 Ιανουαρίου 2009. "Αναμνήσεις ενός Μάγειρα Θαλασσινών του Ρικ Στάιν". Την 16η Φεβρουαρίου 2009 ο Στάιν εμφανίστηκε σε ένα επεισόδιο του προγράμματος Who Do You Think You Are? (Ποιός Νομίζεις Ότι Είσαι;) του BBC, στη σειρά ντοκιμαντέρ για τη γενεαλογία. Rick Stein's Far Eastern Odyssey, BBC Two, Ιούλιος 2009. "Οδύσσεια στην Άπω Ανατολή του Ρικ Στάιν", 6 επεισόδια. Rick Stein's Christmas Odyssey, BBC Two, Δεκέμβριος 2009. "Χριστουγεννιάτικη Οδύσσεια του Ρικ Στάιν". Rick Stein's Food of the Italian Opera, BBC HD, Ιούνιος 2010. "Φαγητό για την Ιταλική Όπερα του Ρικ Στάιν". Rick Stein's Cornish Christmas, BBC Two, Δεκέμβριος 2010. "Χριστουγεννιάτικη Κορνουάλη του Ρικ Στάιν" Rick Stein's Spain, BBC Two, Ιούλιος 2011. "Η Ισπανία του Ρικ Στάιν", 4 επεισόδια. Rick Stein Tastes The Blues, BBC Four, Νοέμβριος 2011. "Ο Ρικ Στάιν Δοκιμάζει τα Μπλουζ". Rick Stein's Spanish Christmas BBC Two, Δεκέμβριος 2011. "Ισπανικά Χριστούγεννα του Ρικ Στάιν". Rick Stein's India, BBC Two, Ιούνιος 2013. "Η Ινδία του Ρικ Στάιν", 6 επεισόδια. Rick Stein's German Bite, BBC Two, Αύγουστος 2013. "Γερμανική Μερίδα του Ρικ Στάιν". Rick Stein: From Venice to Istanbul, BBC Two, Αύγουστος 2015. "Ρικ Στάιν: Από τη Βενετία στην Κωνσταντινούπολη", 7 επεισόδια. Ρικ Στάιν: Αυστραλιανό επεισόδιο του A Cook Abroad (Μάγειρας στο Εξωτερικό), BBC Two, 2 Μαρτίου 2015. Rick Stein's Taste of Shanghai, BBC Two, Φεβρουάριος 2016. "Γεύση Σαγκάης του Ρικ Στάιν". Rick Stein's Long Weekends, BBC Two, Μάιος 2016. "Μεγάλα Σαββατοκύριακα του Ρικ Στάιν", 10 επεισόδια. Rick Stein's Road to Mexico, BBC Two, Νοέμβριος 2017. "Ο Δρόμος για το Μεξικό του Ρικ Στάιν", 6 επεισόδια. Rick Stein's Secret France, BBC Two, φθινόπωρο 2019. "Η Μυστική Γαλλία του Ρικ Στάιν", 6 επεισόδια. Rick Stein Cooks Fish 1997 VHS. "Ο Ρικ Στάιν Μαγειρεύει Ψάρι". Επανεκδόθηκε ως μπόνους στο DVD της Οδύσσειας Θαλασσινών. Rick Stein's Taste of the Sea,1999. "Γεύση Θάλασσας του Ρικ Στάιν". Κυκλοφορία της εκπομπής του 1995 σε VHS Rick Stein's Seafood Odyssey (1999 VHS & 2005 DVD). "Οδύσσεια Θαλασσινών του Ρικ Στάιν". Rick Stein's Seafood Lovers Guide (2001 VHS). "Οδηγός για τους Φίλους των Θαλασσινών του Ρικ Στάιν". Rick Stein's Food Heroes (2003 VHS & 2005 DVD). "Ήρωες στο Φαγητό του Ρικ Στάιν". Το DVD περιλαμβάνει επίσης τα 6 επεισόδια της σειράς: Ήρωες στο Φαγητό, Άλλη μία Μερίδα, Σειρά 1. Rick Stein's French Odyssey (2007 DVD). "Γαλλική Οδύσσεια του Ρικ Στάιν". Rick Stein's Mediterranean Escapes (2009 DVD). "Μεσογειακές Αποδράσεις του Ρικ Στάιν". Rick Stein's Far Eastern Odyssey (2010 DVD). "Οδύσσεια στην Άπω Ανατολή του Ρικ Στάιν". Rick Stein's Spain (2011 DVD). "Η Ισπανία του Ρικ Στάιν". Rick Stein's India (2013 DVD). "Η Ινδία του Ρικ Στάιν". Rick Stein's Venice To Istanbul (2015 DVD). "Από τη Βενετία στην Κωνσταντινούπολη του Ρικ Στάιν". Rick Stein's Tastes of the World: From Cornwall to Shanghai (2016 DVD). "Γεύσεις του Κόσμου: Από την Κορνουάλη στη Σαγκάη του Ρικ Στάιν". Μία συλλογή από 6 εκπομπές: Γεύση της Σαγκάης, Γερμανική Οδύσσεια, ο Ρικ Στάιν και ο Ιαπωνέζος Πρέσβης, ο Ρικ Στάιν Δοκιμάζει τα Μπλουζ, Γεύση Ιταλικής Όπερας, Χριστούγεννα στην Κορνουάλη. Rick Stein's Long Weekends (2017 DVD). "Μεγάλα Σαββατοκύριακα του Ρικ Στάιν". Rick Stein's Mexico (2018 DVD). "Μεξικό του Ρικ Στάιν". Για το εστιατόριο: RAC / Sunday Times: Γεύση της Βρετανίας Βραβείο Καλύτερου Εστιατορίου του 1984 Περιοδικό Decanter: Εστιατόριο της Χρονιάς του 1989 Βραβείο του Οδηγού Καλών Ξενοδοχείων Cesar του 1995 Οδηγός του Έγκον Ρόνει: Εστιατόριο της Χρονιάς του 1996 Περιοδικό Ξενοδοχείο & Εστιατόριο: Εστιατόριο Θαλασσινών της Χρονιάς για τα έτη 1998, 1999, 2000, 2001 και 2003. Βραβείο Ένωσης Αυτοκινητιστών: Βραβείο Αγγλικού Εστιατόριου Θαλασσινών της Χρονιάς 2002Για τον άνθρωπο: Το Βραβείο του καναλιού "Καλό Φαγητό" για Ραδιοτηλεοπτική Προσωπικότητα του 1995/1996 Βραβεία England for Excellence: Βραβείο Εξαιρετικής Συνεισφοράς στον Τουρισμό του 1988-1998 Βραβείο του περιοδικού Caterer: Σεφ της Χρονιάς του 1999 Οδηγός Σεφ ΑΑ: Σεφ της Χρονιάς 1999-2000 Waterford Wedgwood: Βραβείο Φιλοξενίας του 1999 Το Τρόπαιο Γκελνφίντιτς του 2001 Το Βραβείο Τουρισμού της Κορνουάλης: Ένα ξεχωριστό βραβείο για εξαιρετικές υπηρεσίες στην Κορνουάλη το 2002 Αξιωματικός του Τάγματος της Bρετανικής Αυτοκρατορίας. Τιμητικές Διακρίσεις Νέου Έτους 2003: Για συνεισφορά στον τουρισμό της Κορνουάλης CatererSearch 100 - ο 14ος πιο επιδραστικός σεφ στο Ηνωμένο Βασίλειο το 2005 Το 2012, ο Στάιν συγκαταλεγόταν μεταξύ των εκπροσώπων του Βρετανικού πολιτισμού που επιλέχθηκαν από τον ποπ καλλιτέχνη Σερ Πήτερ Μπλέικ για να εμφανιστούν σε μια νέα έκδοση του πιο διάσημου έργου του, στο εξώφυλλο του άλμπουμ Sgt.Pepper's Lonely Hearts Club Band των Beatles. Διοικητής του Τάγματος της Βρετανικής Αυτοκρατορίας. Τιμητικές Διακρίσεις νέου έτους 2018: Για συνεισφορά στην οικονομία. BBC Food